
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1601 

26 Οκτωβρίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση υπερωριακής εργασίας τριών υπαλλήλων ΠΕ 
που υπηρετούν με διάθεση στο Γραφείο Υπουργού 

ΠΕΧΩΔΕ. 1 

Προσθήκες Τομέων και Ειδικοτήτων στα Τεχνικά 

Επαγγελματικά Εκπαιδευτήρια (Τ.Ε.Ε.). 2 

Σύσταση διαδημοτικής επιχείρησης ύδρευσης - αποχέτευ¬ 
σης στους Δήμους Μελικής και Βεργίνας Ν. Ημαθίας, με 
την επωνυμία «Διαδημοτική Επιχείρηση Ύδρευσης 

Αποχέτευσης Μελικής Βεργίνας (Δ.Ε.Υ.Α.Μ.Β.)». 3 

Σύσταση νομικού προσώπου στο Δήμο Βέροιας Ν. 
Ημαθίας, με την επωνυμία «ΠΝΕΥΜΑΤΙΚΗ & ΟΛΥ¬ 
ΜΠΙΑΚΗ ΣΤΕΓΗ ΔΗΜΗΤΡΙΟΥ ΒΙΚΕΛΑ». 4 

Μετατροπή της Διαδημοτικής Επιχείρησης Επικοινωνίας 
Πληροφόρησης Δημοσιότητας «ΙΡΙΣ», σε αμιγή δημο¬ 
τική επιχείρηση του Δήμου Βέροιας Ν. Ημαθίας. 5 

Τροποποίηση της παρ. 1 του άρθρου 4 και του άρθρου 
9 του Κανονισμού λειτουργίας του ΚΑΦ Ξηράς Ρε- 

θύμνης. 6 

Κύρωση αναδασμού αγρ/τος Κλεισσούς έτους 1995- 

98 αναθ.2004. 7 

Κύρωση Αναδασμού αγρ/τος Μηλιάς. 8 

Καθιέρωση υπερωριακής απασχόλησης σε (1) έναν 
υπάλληλο του Οργανισμού Παιδικού Σταθμού Δ. 
Λέρου Ν. Δωδεκανήσου έτους 2004. 9 


ΑΠΟΦΑΣΕΙ Σ 

Αριθ.ΔΙ 6/010/416/Φ. Υπέρ. (1) 

Έγκριση υπερωριακής εργασίας τριών υπαλλήλων ΠΕ 
που υπηρετούν με διάθεση στο Γραφείο Υπουργού 
ΠΕΧΩΔΕ. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 16του Ν.3205/2003 (ΦΕΚ 
297/Α/23.12.2003) «Μισθολογικές ρυθμίσεις λειτουρ¬ 
γούν και υπαλλήλων του Δημοσίου και άλλες διατά¬ 
ξεις». 


2. Την αριθμ. πρωτ. 2/8098/0022/9.2.2004 (ΦΕΚ 332/Β/ 
11.2.2004) κοινή απόφαση «Αποδοχές μετακλητών, ειδι¬ 
κών συμβούλων και συνεργατών των Πολιτικών Γ ραφείων 
μελών της Κυβέρνησης και Υφυπουργών». 

3. Την ανάγκη υπερωριακής εργασίας του προσωπικού 
που υπηρετεί με διάθεση στο Γ ραφείο Υπουργού ΠΕΧΩ¬ 
ΔΕ. 

4. Το γεγονός ότι από την εφαρμογή της απόφασης 
προκαλείται δαπάνη 3.900 ΕΥΡΩ, που θα καλυφθεί από 
τις εγκεκριμένες πιστώσεις σε βάρος του τακτικού προϋ¬ 
πολογισμού της ΓΓΔΕ έτους 2004 κ.α.ε. 0511 (κωδικός 
φορέα 31120), αποφασίζουμε: 

Εγκρίνουμε την υπερωριακή εργασία τριών υπαλλήλων 
ΠΕ με σύμβαση που υπηρετούν με διάθεση στο Γ ραφείο 
Υπουργού ΠΕΧΩΔΕ, για κάλυψη υπηρεσιακών αναγκών 
του Γ ραφείου, για τους μήνες Σεπτέμβριο έως και Δεκέμ¬ 
βριο 2004, ως κατωτέρω: 

Υπερωριακή εργασία 

3 υπάλληλοι, 720 ώρες με δαπάνη 3.900€ . 

Οι ώρες υπερωριακής εργασίας δεν θα υπερβαίνουν τις 
60 το μήνα για κάθε υπάλληλο. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Οκτωβρίου 2004 

Ο ΥΠΟΥΡΓΟΣ 

Γ. ΣΟΥΦΛΙΑΣ 
-♦- 

Αριθ. 116141/Δ4 (2) 

Προσθήκες Τομέων και Ειδικοτήτων στα Τεχνικά 
Επαγγελματικά Εκπαιδευτήρια (Τ.Ε.Ε.). 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 4 του Ν.2640/1998 «Δευτε¬ 
ροβάθμια Τεχνική -Επαγγελματική Εκπαίδευση και άλλες 
διατάξεις» (Α' 206). 

2. Την αριθμ. 37876/ΣΤ5/26.4.2004, κοινή απόφαση του 
Πρωθυπουργού και της Υπουργού Εθνικής Παιδείας και 
Θρησκευμάτων «Καθορισμός αρμοδιοτήτων των Υφυ- 

πουργών του Υπουργείου Εθνικής Παιδείας και Θρη¬ 
σκευμάτων» (Β' 608). 

3. Την αριθμ. 14650/ΔΙΟΕ 85/17.3.2004 κοινή απόφαση 
του Πρωθυπουργού και του Υπουργού Οικονομίας και 
Οικονομικών «Καθορισμός αρμοδιοτήτων των Υφυπουρ¬ 
γών Οικονομίας και Οικονομικών» (Β' 519). 

4. Τις διατάξεις του άρθρου 29Ατου Ν. 1558/1985 (Α' 
137) όπως προστέθηκε με το άρθρο 27 του Ν. 2081/1992 
και αντικαταστάθηκε με το άρθρο 1 παρ. 2α του Ν. 2469/ 
1997 (Α'38). 

5. Τις προτάσεις των Διευθύνσεων Δευτεροβάθμιας Εκ¬ 
παίδευσης. 

6. Το Π.Δ. αριθμ. 81 (Α'57/2002) «Συγχώνευση των 
Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών». 

7. Το γεγονός ότι από την απόφαση αυτή προκαλείται 
δαπάνη ύψους 40.860,00 ευρώ για το τρέχον οικονομικό 
έτος και 19.440,00 ευρώ περίπου για καθένα από τα πέντε 
επόμενα οικονομικά έτη. 

Η εκ 4.860,00 ευρώ δαπάνη έτους 2004 καθώς και η εκ 
19.440,00 ευρώ ετήσια δαπάνη για καθένα από τα πέντε 
(5) επόμενα οικονομικά έτη βαρύνουν τους οικείους 
Ο.Τ.Α., α' βαθμού και θα καλύπτονται από τους Κ.Α.Π. 

Η εκ 36.000,00 ευρώ δαπάνη έτους 2004 θα αντιμετωπι¬ 
στεί από πιστώσεις του προϋπολογισμού χρήσης 2004 
της «Ο.Σ.Κ. Α.Ε.» χωρίς αύξηση της κρατικής επιχορήγη¬ 
σης προς την εταιρεία αυτή, αποφασίζουμε: 

Προστίθενται από το σχολικό έτος 2004-2005 οι Τομείς 
και οι ειδικότητες που αναφέρονται στις παρακάτω σχο¬ 
λικές μονάδες. 

1. Δ/νση Δευτεροβάθμιας Εκπαίδευσης Πειραιά Γρα¬ 
φείο Τεχνικής Επαγγελματικής Εκπαίδευσης ΠΕΙΡΑΙΑ. 

Τ.Ε.Ε. Γαλατά 

- Ο Τομέας Υγείας & Πρόνοιας με τις ειδικότητες: 

α) Βοηθών Βρεφονηπιοκόμων 

β) Βοηθών Νοσηλευτών 

- Ο Τομέας Αισθητικής Κομμωτικής με την ειδικότητα: 

Αισθητικής Τέχνης 

- Ο Ναυτικός και Ναυτιλιακός Τομέας με την ειδικότητα: 

Πλοιάρχων Εμπορικού Ναυτικού 

- Στον Τομέα Εφαρμοσμένων Τεχνών οι ειδικότητες: 

α) Σχεδιασμού Εσωτερικών Χώρων 

β) Επιπλοποιίας 

γ) Κεραμικής - Πηλοπλαστικής 

2. Δ/νση Δευτεροβάθμιας Εκπαίδευσης Κυκλάδων Γ ρα¬ 
φείο Τεχνικής Επαγγελματικής Εκπαίδευσης Κυκλάδων. 

ΤΕΕ Κέας 

- Ο Τομέας Κατασκευών με την ειδικότητα: 

Κτιριακών Έργων 

- Ο Τομέας Κλωστοϋφαντουργίας -Ένδυσης με την ει¬ 
δικότητα: 

Υφάσματος - Ένδυσης 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Οκτωβρίου 2004 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΕΘΝΙΚΗΣ 

ΚΑΙ ΟΙΚΟΝΟΜΙΚΩΝ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΓΕΩΡΓΙΟΣ ΚΑΛΟΣ 


Αριθ. 10035 (3) 

Σύσταση διαδημοτικής επιχείρησης ύδρευσης - αποχέτευ¬ 
σης στους Δήμους Μελικής και Βεργίνας Ν. Ημαθίας, 
με την επωνυμία «Διαδημοτική Επιχείρηση Ύδρευσης 
Αποχέτευσης Μελικής Βεργίνας (Δ.Ε.Υ.Α.Μ.Β.)». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 1 παρ. 3 του 1069/1980 «πε¬ 
ρί κινήτρων δια την ίδρυσιν Επιχειρήσεων Υδρεύσεως και 
Αποχετεύσεως» (ΦΕΚ 191/Α'/1980). 

2. Τις διατάξεις του άρθρου 6 παρ. 1 του Ν. 2307/1995 
(ΦΕΚ 113/Α'/1995). 

3. Τις διατάξεις του άρθρου 1 παρ. 1 του Ν. 2647/1998 
(ΦΕΚ 237/Α71998). 

4. Τις διατάξεις του άρθρου 27 του Ν. 2081/1992 (ΦΕΚ 
154/Α71992), με το οποίο προστέθηκε το άρθρο 29Α στο 
Ν. 1558/1985 (ΦΕΚ 137/Α71985). 

5. Τις αριθ. 79/2003 και 64/2003 αποφάσεις των δημοτι¬ 
κών Συμβουλίων Μελικής και Βεργίνας αντίστοιχα, με τις 
οποίες συστήνεται η Δ.Ε.Υ.Α.Μ.Β. 

6. Την οικονομοτεχνική μελέτη, σχετικά με τη σύσταση 
της ανωτέρω επιχείρησης. 

7. Την 5631/26.7.2000 (ΦΕΚ 1339/Β/2000) απόφαση του 
Γενικού Γραμματέα Περιφέρειας Κεντρικής Μακεδονίας 
σχετικά με τη μεταβίβαση του δικαιώματος υπογραφής «με 
εντολή Γενικού Γραμματέα Περιφέρειας», αποφασίζουμε: 

Εγκρίνονται οι αριθ. 79/2003 και 64/2003 αποφάσεις 
των δημοτικών Συμβουλίων Μελικής και Βεργίνας αντί¬ 
στοιχα, με τις οποίες συστήνεται διαδημοτική επιχείρηση 
ύδρευσης - αποχέτευσης, ως εξής: 

1. Συνίσταται στους δήμους Μελικής και Βεργίνας Ν. 
Ημαθίας, διαδημοτική επιχείρηση ύδρευσης - αποχέτευ¬ 
σης, με την επωνυμία «Διαδημοτική Επιχείρηση Ύδρευ¬ 
σης Αποχέτευσης Μελικής Βεργίνας (Δ.Ε.Υ.Α.Μ.Β.)». 

2. Η Διαδημοτική Επιχείρηση Ύδρευσης και Αποχέτευ¬ 
σης είναι Νομικό Πρόσωπο Ιδιωτικού δικαίου με κοινωφε¬ 
λή χαρακτήρα και διέπεται ως προς τη διοίκηση, οργάνω¬ 
ση, εκτέλεση, λειτουργία και συντήρηση των έργων αρ- 
μοδιότητάς της καθώς και τις πηγές χρηματοδότησής 
της, από τις διατάξεις του Ν. 1069/80 και τις τροποποιή¬ 
σεις του. Για τα λοιπά θέματα εφαρμόζονται οι διατάξεις 
του Π.Δ. 410/1995 «Δημοτικός και Κοινοτικός Κώδικας» 
και οι κανόνες της ιδιωτικής οικονομίας (άρθρο 1 παρ. 1 
Ν. 1069/1980). 

3. Έδρα της επιχείρησης είναι το Δ.Δ. Μελικής του δή¬ 
μου Μελικής. 

4. Περιοχή αρμοδιότητας της επιχείρησης είναι η διοι¬ 
κητική περιφέρεια των δήμων Μελικής και Βεργίνας. 

5. Η σύσταση της επιχείρησης δικαιολογείται από τους 
παρακάτω λόγους: 

- Από τις ανάγκες των δήμων για την κατασκευή των 
αναγκαίων έργων υποδομής στην ύδρευση και αποχέτευ¬ 
ση. Η επιχείρηση θα οργανωθεί με το κατάλληλο στελεχι- 
κό δυναμικό και θα συγκεντρώσει τα απαραίτητα οικονο¬ 
μικά. 

- Από τις ανάγκες σύγχρονης προσφοράς υπηρεσιών 
από καλά οργανωμένο και αποδοτικό μηχανισμό. 

- Από τα προβλεπόμενα από τον Ν. 1069/1980 κίνητρα, 
την προοπτική εξασφάλισης χρηματοδότησης έργων 
στοντομέα ύδρευσης και αποχέτευσης από το Πρόγραμ¬ 
μα Δημοσίων Επενδύσεων, από προγράμματα της Ευρώ- 

πάίκής Ένωσης, από δανειοδότηση και από ίδιους πό¬ 
ρους. 

6. Η διάρκεια λειτουργίας της επιχείρησης ορίζεται σε 
είκοσι (20) χρόνια από τη δημοσίευση της απόφασης αυ¬ 
τής στην εφημερίδα της Κυβερνήσεως. 

7. Στην περιουσία της επιχείρησης ανήκουν όλα τα έρ¬ 
γα ύδρευσης και αποχέτευσης που έχουνεκτελεσθείή θα 
εκτελεσθούν βάσει μελετών που έχουν εγκριθεί ή θα 
εγκριθούν και βρίσκονται στηνπεριοχήαρμοδιότηταςτης 
επιχείρησης. Επίσης όλοι οι υπάρχοντες υπόνομοι και 
εγκαταστάσεις λυμάτων ή όμβριων υδάτων, καθώς και 
όλοι οι υπόνομοι και σχετικοί αγωγοί που εκβάλουν άμε¬ 
σα ή έμμεσα στο δίκτυο και οι μονάδες επεξεργασίας πό¬ 
σιμου νερού και υγρών αποβλήτων. 

8. Οι πόροι της επιχείρησης, όπως αναφέρονται στα άρ¬ 
θρα του Ν. 1069/1980 είναι: 

α) Το ειδικό τέλος για τη μελέτη, κατασκευή έργων 
ύδρευσης-αποχέτευσης και επιβάλλεται για μία δεκαετία 
από 1ης Ιανουάριου του επομένου έτους της σύστασης 
της επιχείρησης. Ανέρχεται σε ποσοστό 80% επί της 
αξίας του νερού που καταναλώνεται (άρθρο 11). 

β) Δωρεάν επιχορήγηση από το πρόγραμμα Δημοσίων 
Επενδύσεων σε ποσοστό 35% για τις δαπάνες μελετών 
και κατασκευών των κάθε φύσης έργων ύδρευσης και 
αποχέτευσης αρμοδιότητας της επιχείρησης, (άρθρο 13). 

γ) Το τέλος σύνδεσης με το δίκτυο αποχέτευσης (άρ¬ 
θρο ΙΟπαρ.1 εδ. ε'). 

δ) Η δαπάνη διακλάδωσης και σύνδεσης με τον αγωγό 
ύδρευσης και αποχέτευσης (άρθρο 10 παρ.1 εδ. δ'). 

ε) Το τέλος σύνδεσης με το δίκτυο ύδρευσης (άρθρο 10 
παρ.10 εδ. ε'). 

στ) Το τέλος χρήσης υπονόμου (άρθρο 10 παρ.1 εδ. στ') 
ζ) Η αξία του καταναλισκόμενου νερού (άρθρο 10 παρ.1 
εδ.ζ'). 

η) Η εγγύηση χρήσης υδρομέτρου (άρθρο 10 παρ. 1 εδ. 
Π') 

θ) Η δαπάνη μετατόπισης αγωγών, διακλαδώσεων και 
συνδέσεων ύδρευσης ή αποχέτευσης υδρομετρητών ή 
άλλων συναφών εργασιών (άρθρο 10 παρ. 1 εδ. θ'). 

ι) Οι συνεισφορές τρίτων για εκτέλεση έργων κατά προ¬ 
τεραιότητα (άρθρο 10 παρ.1 εδ. ι'). 

ια) Οι πρόσοδοι από την περιουσία ή το τίμημα από την 
εκποίηση της (άρθρο 10 παρ.1 εδ. ιβ'). 

ιβ) Δάνεια, κληρονομιές, δωρεές και λοιπές επιχορηγή¬ 
σεις (άρθρο ΙΟπαρ.Ι.εδ.ιγ'). 

ιγ) Έσοδα που εισπράττονται από την εφαρμογή των 
διατάξεωντων άρθρων 27 και 28του Ν.1069/1980 καθώς 
και κάθε άλλη νόμιμη πρόσοδος. 

9. Διοίκηση Η Επιχείρηση διοικείται από πενταμελές 
(5/μελές) Διοικητικό Συμβούλιο, που τα μέλη του ορίζο¬ 
νται μαζί με τους αναπληρωτές τους από τα δημοτικά 
συμβούλια Μελικής και Βεργίνας. 

Τα μέλη του Διοικητικού Συμβουλίου αποτελούν: 

- Δύο (2) αιρετοί εκπρόσωποι του δήμου Μελικής, εκ 
των οποίων ο ένας από την αντιπολίτευση. 

- Ένας (1) αιρετός εκπρόσωπος του δήμου Βεργίνας. 

- Ένας (1) δημότης ή κάτοικος του δήμου Μελικής. 

- Ένας (1) εκπρόσωπος κοινωνικού φορέα του δήμου 
Μελικής. 

- Ένας (1) εκπρόσωπος των εργαζομένων, στην περί¬ 
πτωση που η επιχείρηση απασχολήσει περισσότερους 


από είκοσι (20) εργαζόμενους. Στην περίπτωση αυτή το 
Διοικητικό Συμβούλιο θα γίνει εξαμελές (6/μελές). 

- Ο Πρόεδρος του Δ.Σ. ορίζεται από το δημοτικό συμ¬ 
βούλιο δήμου Μελικής στον οποίο βρίσκεται η έδρα της 
επιχείρησης, σύμφωνα με το άρθρο 3 του Ν. 1069/1980 
και το άρθρο 278 του Π.Δ. 410/1995. 

- Ο Πρόεδρος του Δ.Σ. εκπροσωπεί την επιχείρηση σε 
όλες τις σχέσεις της, δικαστικές ή εξώδικες. Σε περίπτω¬ 
ση απουσίας του αντικαθίσταται από τον Αντιπρόεδρο. 

- Η θητεία του Διοικητικού Συμβουλίου ακολουθεί τη θη¬ 
τεία του Δημοτικού Συμβουλίου και λήγει μόλις εγκατα¬ 
σταθούν τα νέα μέλη του. 

- Ο Πρόεδρος του Διοικητικού Συμβουλίου εκπροσωπεί 
την επιχείρηση δικαστικώς και εξωδίκως σε όλες τις σχέ¬ 
σεις της και σε περίπτωση απουσίας ή κωλύματος του, ο 
Αντιπρόεδρος. 

10.0 τρόπος εκμετάλλευσης των έργων και των υπηρε¬ 
σιών θα γίνεται σύμφωνα με τις διατάξεις του Ν. 
1069/1980 καθώς και με κανονισμούς που θα συνταχθούν 
σε συμφωνία μετις διατάξειςτου Νόμου ή κάθε άλλου νό¬ 
μου που θα αντικαθιστά ή θα τροποποιεί αυτόν, με τη δέ¬ 
σμευση ότι η παροχή ύδατος και υπηρεσιών της επιχεί¬ 
ρησης προς τους δήμους Μελικής και Βεργίνας, καθώς 
και προς τα Νομικά Πρόσωπα και Ιδρύματάτους, θα γίνε¬ 
ται χωρίς καμιά οικονομική επιβάρυνση αυτών. 

11. Το Κεφάλαιο που εκχωρείται στη Δ.Ε.Υ.Α.Μ.Β. είναι 
8.800 ευρώ. Ποσοστό ίσο με 75%, δηλαδή 6.600 ευρώ, το 
εισφέρει ο δήμος Μελικής, και ποσοστό ίσο με 25%, δη¬ 
λαδή 2.200 ευρώ, το εισφέρει ο δήμος Βεργίνας. 

12. Η επιχείρηση διαλύεται: 

α) Όταν συμπληρώσει το χρόνο για τον οποίο έχει συ- 
σταθεί, χωρίς να παραταθεί η διάρκεια της.(άρθρο 284, 
Π.Δ. 410/1995). 

β) Με αποφάσεις των δημοτικών συμβουλίων Μελικής 
και Βεργίνας, με την απόλυτη πλειοψηφία. 

γ) Σε περίπτωση πτώχευσης της επιχείρησης. 

Τη διάλυση της επιχείρησης, ακολουθείη εκκαθάριση η 
οποία γίνεται από εκκαθαριστές που ορίζονται από τα δη¬ 
μοτικά συμβούλια. Στην εκκαθάριση διεκπεραιώνονται οι 
εκκρεμείς υποθέσεις, εισπράττονται οι απαιτήσεις, ρευ- 
στοποιούνται περιουσιακά στοιχεία και πληρώνονται τα 
χρέη της επιχείρησης. Τα περιουσιακά στοιχεία που απο¬ 
μένουν περιέχονται αναλογικά στους δήμους Μελικής και 
Βεργίνας. 

Ακροτελεύτιο άρθρο 

Από τις διατάξεις της απόφασης αυτής προκαλείται δα¬ 
πάνη σε βάρος των προϋπολογισμών τρέχοντος έτους 
των δήμων Μελικής και Βεργίνας, το ύψος της οποίας 
ανέρχεται για το δήμο Μελικής στο ποσό των 6.600 ευρώ, 
για το οποίο έχει εγγράφει πίστωση στον κωδικό ΚΑ 
211.1α και για το δήμο Βεργίνας στο ποσό των 2.200 ευ¬ 
ρώ, για το οποίο έχει εγγράφει πίστωση στον κωδικό ΚΑ 
211.1α. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βέροια, 12 Οκτωβρίου 2004 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ.9761 (4) 

Σύσταση νομικού προσώπου στο Δήμο Βέροιας Ν. Ημα¬ 
θίας, με την επωνυμία «ΠΝΕΥΜΑΤΙΚΗ & ΟΛΥΜΠΙΑΚΗ 
ΣΤΕΓΗ ΔΗΜΗΤΡΙΟΥ ΒΙΚΕΛΑ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του Ν.2503/1997 «διοίκηση, οργάνωση, 
στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις». 

2. Τις διατάξεις του άρθρου 203 «Λοιπά Δημοτικά και 
Κοινοτικά Νομικά Πρόσωπα»του Δ.Κ.Κ.(Π.Δ. 410/1995). 

3. Το αριθ. Δ138861/31.8.2004 έγγραφο της Δ/νσης 
Προγραμματισμού Παραγωγής του Εθνικού Τυπογρα¬ 
φείου. 

4. Τις αριθ. 544 και 630/2004 αποφάσειςτου δημοτικού 
συμβουλίου Βέροιας σχετικά με την σύσταση νομικού 
προσώπου με την επωνυμία «ΠΝΕΥΜΑΤΙΚΗ & ΟΛΥΜΠΙΑ¬ 
ΚΗ ΣΤΕΓΗ ΔΗΜΗΤΡΙΟΥ ΒΙΚΕΛΑ». 

5. Την 5631/26.7.2000 (ΦΕΚ 1339/Β/2000) απόφαση του 
Γενικού Γραμματέα Περιφέρειας Κεντρικής Μακεδονίας 
σχετικά με την μεταβίβαση δικαιώματος υπογραφής «Με 
Εντολή Γενικού Γραμματέα Περιφέρειας», αποφασίζουμε: 

1. Συνιστάται στο δήμο Βέροιας Ν. Ημαθίας νομικό πρό¬ 
σωπο με την επωνυμία «ΠΝΕΥΜΑΤΙΚΗ & ΟΛΥΜΠΙΑΚΗ 
ΣΤΕΓΗ ΔΗΜΗΤΡΙΟΥ ΒΙΚΕΛΑ», που διέπεται από τις δια¬ 
τάξεις του άρθρου 203του Π.Δ. 410/1995 (Δ.Κ.Κ.). 

2. Σκοποί του Νομικού Προσώπου είναι: 

(α) η έρευνα, μελέτη, τεκμηρίωση, ανάδειξη, προβολή της 
ζωής και του έργου του, εκ Βέροιας καταγόμενου, Δημη- 
τρίου Βικέλα, Πρώτου ΠροέδρουτηςΔιεθνούςΟλυμπιακής 
Επιτροπής, και ιδιαίτερα της πρωταγωνιστικής συμβολής 
του στην αναβίωση των Ολυμπιακών Αγώνων κατά την σύγ¬ 
χρονη εποχή, στην καλλιέργεια, ανάπτυξη και διάδοση των 
Αρχών και Αξιών του Ολυμπισμού, στην αναζωογόνηση και 
παγκόσμια διάχυση του Ολυμπιακού Πνεύματος, 

(β) η διάσωση, συλλογή, συντήρηση, έκθεση προσωπι¬ 
κών αντικειμένων και κάθε είδους ενθυμημάτων, δημι¬ 
ουργημάτων, έργων κ.λ.π. του Δημητρίου Βικέλα και του 
ευρύτερου οικογενειακού και κοινωνικού περιβάλλοντος 
του, και ιδιαίτερα όσων σχετίζονται, άμεσα ή έμμεσα, με 
τις αθλητικές δραστηριότητες, τις κοινωνικές πρωτοβου¬ 
λίες και τους ολυμπιακούς οραματισμούςτου, 

(γ) η αποδελτίωση, συγκέντρωση, ταξινόμηση, μελέτη, 
ανάδειξη, προβολή κάθε είδους και μορφής έργων, μελε¬ 
τών, δημοσιευμάτων, κ.λ.π. σχετικών με τις πιο πάνω δρά¬ 
σεις, ενέργειες και πρωτοβουλίες του Δημητρίου Βικέλα, 
και του ευρύτερου οικογενειακού και κοινωνικού περι¬ 
βάλλοντος του, 

(δ) η έκδοση, σε έντυπη ή/και ηλεκτρονική μορφή, η δη¬ 
μοσιοποίηση και η ευρύτερη δυνατή προβολή των έργων, 
των μελετών, των πεπραγμένων και των κάθε είδους δρα¬ 
στηριοτήτων του Νομικού Προσώπου, 

(ε) η ανάληψη της έκδοσης ή η, άμεση ή έμμεση, συμ¬ 
μετοχή σε αντίστοιχες εκδόσεις τρίτων Δημόσιων, Δημο¬ 
τικών, Κοινωνικών, Μη Κερδοσκοπικών, ή άλλων Φορέων, 
με αντικείμενο και περιεχόμενο ανάλογο προς τα ενδια¬ 
φέροντα και τους σκοπούς του Νομικού Προσώπου, 

(στ) η έκδοση ή επανέκδοση, με κάθε πρόσφορη μορ¬ 
φή, έργων, είτε του Δημητρίου Βικέλα, είτε άλλων ερευ¬ 
νητών, μελετητών, συγγραφέων, παραγωγών, κ.λ.π., της 
εποχής του ή και μεταγενεστέρων εποχών, μέσω των 


οποίων αναδεικνύονται, αμέσως ή εμμέσως, πτυχές της 
Ολυμπιακής Ιστορίας, 

(ζ) η έκδοση ειδικού ενημερωτικού δελτίου (σε τακτική 
ή έκτακτη περιοδική βάση), 

(η) η παραγωγή, προβολή και αξιοποίηση κάθε είδους 
ραδιοτηλεοπτικών ή άλλων ηλεκτρονικών εκπομπών και 
μηνυμάτων, με περιεχόμενα που εντάσσονται στα ενδια¬ 
φέροντα του Νομικού Προσώπου και εξυπηρετούν τους 
σκοπούς του, 

(θ) η καθιέρωση και απονομή διακρίσεων, τιμών, βρα¬ 
βείων, ηθικών αμοιβών κ.λ.π. σε μεμονωμένες προσωπι¬ 
κότητες και Συλλογικούς Φορείς (Δημοσίου ή Ιδιωτικού 
Δικαίου), της Ελλάδας και του Εξωτερικού, που υπηρε¬ 
τούν τις Αρχές του Ολυμπισμού και του Εθελοντισμού, 
εμπνέονται από τα Ιδανικά του Δημητρίου Βικέλα, συμ¬ 
βάλλουν στην πραγμάτωση των αθλητικών και ιδιαίτερα 
των ολυμπιακών οραματισμώντου, και συνεισφέρουν, με 
κάθε πρόσφορο τρόπο, στην επίτευξη των σκοπών του 
Νομικού Προσώπου, 

(ι) η, κάθε είδους, επιπέδου και έκτασης, συνεργασία με 
τις Δημόσιες, Αυτοδιοικητικές, Κοινωνικές, Αθλητικές, Μη 
Κερδοσκοπικές ή άλλες, Αρχές και Οργανισμούς, και ιδιαί¬ 
τερα με την Ελληνική Ολυμπιακή Επιτροπή, την Διεθνή Ολυ¬ 
μπιακή Επιτροπή, με Φορείς και Συλλόγους, που εμπνέο- 
νται, μελετούν ή οφείλουν την δράση και την λειτουργία 
τους στην ζωή και το έργο του Δημητρίου Βικέλα, ή υπηρε¬ 
τούν παρεμφερείς με το Νομικό Πρόσωπο σκοπούς, 

(ια) κάθε άλλη δράση, ενέργεια, πρωτοβουλία, που συμ¬ 
βάλλει στην προαγωγή, καλλιέργεια και εμπέδωση της 
Ολυμπιακής Ιδέας, στην Ελλάδα και το Εξωτερικό, και 
προωθεί την εφαρμογή των Αρχών και Αξιών του Ολυμπι¬ 
σμού, όπως τις εμπνεύσθηκε, τις διατύπωσε, τις καθιέ¬ 
ρωσε και τις υπηρέτησε ο Δημήτριος Βικέλας. 

3. Πόροι του νομικού προσώπου είναι: 
α) Ετήσια επιχορήγηση του Δήμου, 
β) Επιχορήγηση και κάθε άλλη παροχή του Κράτους, 
γ) Κάθε είδους συνδρομές, εισφορές, δωρεές, κληρο¬ 
νομιές και κληροδοσίες. 

δ) Πρόσοδοι από την αξιοποίηση της περιουσίας του 
ε) Κάθε άλλη πρόσοδος. 

Ακροτελεύτιο άρθρο 

Από τις διατάξεις της απόφασης αυτής, προκαλείται 
δαπάνη ύψους5.000,00 ευρώ (Κ.Α. 212.9α), σε βάροςτου 
προϋπολογισμού του Δήμου Βέροιας, για το τρέχον και 
για τα επόμενα έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βέροια, 12 Οκτωβρίου 2004 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 

-♦- 

Αριθ. 9997 (5) 

Μετατροπή της Διαδημοτικής Επιχείρησης Επικοινωνίας 
Πληροφόρησης Δημοσιότητας «ΙΡΙΣ», σε αμιγή δημο¬ 
τική επιχείρηση του Δήμου Βέροιας Ν. Ημαθίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του Ν. 2503/1997 «Διοίκηση, Οργάνω- 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


20757 


ση, Στελέχωση της Περιφέρειας, Ρύθμιση θεμάτων για 
την Τοπική Αυτοδιοίκηση και άλλες διατάξεις». 

2. Τις διατάξεις του άρθρου 277 του Δ.Κ.Κ. (Π.Δ. 
410/1995). 

3. Τις διατάξεις του άρθρου 2 του Ν. 2081/1992 (ΦΕΚ 
154/τ.Α'/10.9.1992). 

4. Την 25027/1984 (ΦΕΚ244/τ.Β'/12.4.1984) απόφαση 
του Υπ. Εσωτερικών. 

5. Την αριθ. 2530/18.3.1996 (ΦΕΚ 228/Β71996) απόφα¬ 
ση Περιφερειακού Δ/ντή Ν. Ημαθίας, με την οποία συ- 
στάθηκε η Διαδημοτική Επιχείρηση Επικοινωνίας Πληρο¬ 
φόρησης Δημοσιότητας «ΙΡΙΣ». 

6. Τις αποφάσεις των δημοτικών συμβουλίων Αλεξάν¬ 
δρειας (121/2004), Ανθεμίων (73/2004), Αντιγονιδών 
(46/2004), Αποστόλου Παύλου (87/2004), Βεργίνας 
(49/2004), Δοβρά (45/2004), Ειρηνούπολης (46/2004), κα¬ 
θώς και την αριθ. 31/2004 απόφαση του Διοικητικού Συμ¬ 
βουλίου της ΤΕΔΚ Ημαθίας, μετις οποίες αποχωρούν από 
την ανωτέρω επιχείρηση και μεταβιβάζουν τα ποσοστά 
συμμετοχής τους, στο δήμο Βέροιας. 

7. Την αριθ. 543/2004 απόφαση του δημοτικού συμβου¬ 
λίου Βέροιας Ν. Ημαθίας, σχετικά με την έκφραση της 
σύμφωνης γνώμης του για την αποχώρηση των υπολοί¬ 
πων μετόχων, την αποδοχή των μεταβιβάσεων των ποσο¬ 
στών τους και τη μετατροπή της Διαδημοτικής Επιχείρη¬ 
σης Επικοινωνίας Πληροφόρησης Δημοσιότητας ΊΡΙΣ" 
σε αμιγή δημοτική επιχείρηση. 

8. Την 5631/26.7.2000 (ΦΕΚ 1339/Β/2000) απόφαση του 
Γενικού Γραμματέα Περιφέρειας Κεντρικής Μακεδονίας 
σχετικά με τη μεταβίβαση του δικαιώματος υπογραφής «με 
εντολή Γενικού Γραμματέα Περιφέρειας», αποφασίζουμε: 

Ότι είναι νόμιμη η αριθ. 543/2004 απόφαση του δημοτι¬ 
κού συμβουλίου Βέροιας Ν. Ημαθίας, με την οποία εγκρί- 
νεται η μετατροπή της Διαδημοτικής Επιχείρησης Επικοι¬ 
νωνίας Πληροφόρησης Δημοσιότητας «ΙΡΙΣ» η οποία συ- 
στάθηκε με την αριθ. 2530/18.3.1996 (ΦΕΚ 228/Β71996) 
απόφαση Περιφερειακού Δ/ντή Ν. Ημαθίας, σε αμιγή Δη¬ 
μοτική Επιχείρηση του Δήμου Βέροιας, που διέπεται από 
τις διατάξεις του άρθρου 277 του Δ.Κ.Κ. (Π.Δ. 410/1995) 
και τροποποιείται η συστατική πράξη της ανωτέρω Δια¬ 
δημοτικής Επιχείρησης, ως εξής: 

1. Συνιστάται αμιγής δημοτική επιχείρηση κατά τις δια¬ 
τάξεις του άρθρου 277 καιεπ. του Δ.Κ.Κ. (Π.Δ. 410/1995) 
με την επωνυμία «Δημοτική Επιχείρηση Επικοινωνίας, 
Πληροφόρησης, Δημοσιότητας «ΙΡΙΣ» στο Δήμο Βέροιας 
Ν. Ημαθίας». 

2. Σκοπός της Επιχείρησης είναι η ανάπτυξη επικοινω¬ 
νίας και η ενημέρωση των δημοτών του Δήμου Βέροιας 
και των πολιτών της Ημαθίας, καθώς και η προβολή και 
δημοσιότητα των θέσεων και ενεργειών της Τοπικής Αυ¬ 
τοδιοίκησης και των Μαζικών Κοινωνικών Φορέων της 
Ημαθίας, πάνω σε προβλήματα του Νομού, αλλά και η 
προβολή πολιτιστικών καλλιτεχνικών επιστημονικών δρα¬ 
στηριοτήτων της Τ.Α. 

α) Παράγει και εκμεταλλεύεται με κάθε μέσο (διανομή, 
εμπορία κ.λ.π.) ραδιοφωνικά και τηλεοπτικά προγράμμα¬ 
τα λόγου και τέχνης για την προβολή των θέσεων της Το- 
πικής Αυτοδιοίκησης, των τοπικών καλλιτεχνικών πολιτι¬ 
στικών και κοινωνικών δυνάμεωντου τόπου, καθώς και βι¬ 
ντεοταινιών και οπτικών δίσκων (ΟΝ/ϋ) προβολής της 
Βέροιας και της Ημαθίας ιστορικού, πολιτιστικού, κοινω¬ 
νικού περιεχομένου, όπως και παράγει και εμπορεύεται 
κάθε είδους διαφημιστικά μηνύματα. 


β) Μπορεί να εγκαταστήσει και λειτουργήσει Ραδιοφω¬ 
νικό ή Τηλεοπτικό Σταθμό και μπορεί να εκδώσει εφημε¬ 
ρίδα ή περιοδικό σε κάθε περίπτωση όμως δεν μπορεί να 
έχει περισσότερα από δύο (2) μέσα ενημέρωσης σύμφω¬ 
να με την ισχύουσα σήμερα νομοθεσία. 

γ) Σχεδιάζει και παράγει κάθε είδους διαφημιστικών ή 
άλλων φυλλαδίων. 

δ) Οργανώνει και εκμεταλλεύεται με κάθε τρόπο, πολι¬ 
τιστικές και ψυχαγωγικές εκδηλώσεις (συναυλίες, χο¬ 
ρούς, ομιλίες κ.λ.π.), επιστημονικές καλλιτεχνικές πολιτι¬ 
στικές ημερίδες με σκοπό την οικονομική της ενίσχυση 
και προβολή των δραστηριοτήτων της. 

ε) Αναλαμβάνει την οργάνωση κάθε είδους πολιτιστι¬ 
κών ψυχαγωγικών εκδηλώσεων, συναυλιών, χορών, ομι¬ 
λιών επιστημονικών πολιτιστικών καλλιτεχνικών ημερί- 
δωντου Δήμου Βέροιας, των Μαζικών φορέωντης πόλης, 
της ΤΕΔΚ κ.α. 

στ) Αναλαμβάνει την διαφημιστική καμπάνια με κάθε 
διαθέσιμο μέσο για την προβολή των δραστηριοτήτων και 
ενεργειών της Τ.Α. 

ζ) Δέχεται επιχορηγήσεις και έχει έσοδα από κάθε πηγή. 

η) Ιδρύει ή συμμετέχει σε άλλες επιχειρήσεις με αντί¬ 
στοιχους σκοπούς και γενικά αναπτύσσει κάθε άλλη δρα¬ 
στηριότητα και ενεργεί κάθε πράξη που συντελεί στην 
επίτευξη του σκοπού της. 

3. Η διάρκεια της επιχείρησης θα είναι 50 χρόνια από 
την ημέρα της Ίδρυσης της, δηλαδή της δημοσίευσης σε 
ΦΕΚ της συστατικής της πράξης. 

4. Έδρα της θα είναι η πόλη της Βέροιας. 

5. Η επιχείρηση θα διοικείται από 7μελές Διοικητικό 
Συμβούλιο οριζόμενο από το Δημοτικό Συμβούλιο Βέροι¬ 
ας και συγκροτούμενο βάσει των διατάξεων του άρθρου 
278 του Δ. Κ. Κ. (Π .Δ. 410/1995) με την εξής σύνθεση: 

Τέσσερις (4) Αιρετούς Εκπροσώπους της Τοπικής Αυ¬ 
τοδιοίκησης μέλη του Δημοτικού Συμβουλίου Βέροιας, 
από τους οποίους ο ένας (1) είναι εκπρόσωπος της μειο¬ 
ψηφίας του Δ.Σ. 

Έναν (1) Εκπρόσωπο Κοινωνικού Φορέα της Περιοχής 
(προτείνεται να είναι Εκπρόσωπος του Εμπορικού Συλλό¬ 
γου Βέροιας), και 

Δύο (2) Δημότεςή Κατοίκουςτου Δήμου, που έχουν πεί¬ 
ρα ή γνώσεις σχετικές με το αντικείμενο της Επιχείρησης. 

Όλα τα Μέλη του Διοικητικού Συμβουλίου, μαζί με τους 
αναπληρωτές τους, ορίζονται από το Δημοτικό Συμβούλιο 
το οποίο και ορίζει τον Πρόεδρο και τον Αντιπρόεδρό του. 

6. Οι πόροιτης επιχείρησης θα προέρχονται από την πα¬ 
ραγωγή και εκμετάλλευση προγραμμάτων λόγου και τέ¬ 
χνης, κάθε είδους διαφημιστικών μηνυμάτων, από τη διε¬ 
ξαγωγή και εκμετάλλευση συναυλιών, χορών και λοιπών 
εκδηλώσεων, από την εκτέλεση προγραμματικών συμβά¬ 
σεων που αυτή θα υπογράφει, από επιχορηγήσεις και δω¬ 
ρεές και γενικά από κάθε νόμιμο έσοδο. 

7. Η επιχείρηση διαλύεται: 

α. Με απόφαση του Δημοτικού Συμβουλίου Βέροιας με¬ 
τά από σχετική εισήγηση του Διοικητικού Συμβουλίου της 
επιχείρησης, και απόφαση του Περιφερειακού Διευθυ¬ 
ντή. 

β. Όταν λήξει, χωρίς να παραταθεί η διάρκεια της επι¬ 
χείρησης και 

γ. Σε περίπτωση πτώχευσης της επιχείρησης. 

Εκτός από την περίπτωση της πτώχευσης η εκκαθάριση 
γίνεται από τρεις (3) εκκαθαριστές που ορίζονται από το 
Δημοτικό Συμβούλιο Βέροιας. 

Στην εκκαθάριση διεκπεραιώνονται οι εκκρεμείς υπο¬ 
θέσεις, εισπράττονται οι απαιτήσεις, ρευστοποιείται η πε¬ 
ριουσία και πληρώνονται τα χρέη της επιχείρησης. 

Μετά την εκκαθάριση της περιουσίας της επιχείρησης 
όσα περιουσιακά στοιχεία απομένουν περιέρχονται στο 
Δήμο Βέροιας. 

8. Η συγκρότηση, η λειτουργία και οι αρμοδιότητες των 
οργάνων διοίκησης, η οργάνωση, η λειτουργία, διαχείρι¬ 
ση και εποπτεία της επιχείρησης, διέπονται από τις σχετι¬ 
κές με τις δημοτικές κοινοτικές επιχειρήσεις διατάξεις 
του Δ.Κ.Κ. (Π.Δ. 410/95), όπως αυτό ισχύει. 

Ακροτελεύτιο άρθρο 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού τρέχοντος έτους 
του Δήμου Βέροιας, ούτε των επομένων ετών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βέροια, 12 Οκτωβρίου 2004 

Με εντολή Γενικού Γραμματέα Περιφέρειας 
Ο Γ ενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 

-♦- 

Αριθ. 9249 (6) 

Τροποποίηση της παρ. 1 του άρθρου 4 και του άρθρου 9 
του Κανονισμού λειτουργίας του ΚΑΦ Ξηράς Ρεθύ- 
μνης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Το Ν.2503/1997 «Διοίκηση, οργάνωση, στελέχωση 
της Περιφέρειας, ρύθμιση θεμάτων για την τοπική αυτο¬ 
διοίκηση και άλλες διατάξεις». 

2. Τις διατάξεις της παρ. 6 του άρθρου 2 του Β.Δ. 
711/1970 «περί του τρόπου καθορισμού των διατηρουμέ- 
νων υπέρ του Υπουργού και Περιφερειακών Αρχών δια- 
νομαρχιακού επιπέδου του Υπουργείου Εργασίας αρμο¬ 
διοτήτων». 

3. Τις διατάξεις του Π.Δ. 369/16.6.1989 «Περί Οργανι¬ 
σμού του Υπουργείου Εργασίας». 

4. Το άρθρο 4 παρ. 1 και άρθρο 9 του Κανονισμού του 
ΚΑΦ Ξηράς Ρεθύμνου (απόφαση Υπ. Εργασίας αριθ. 
1109/24.11.1997 (ΦΕΚ 130/18.2.1998 τ. Β'). 

5. Το αριθ. 27/23.9.2003 αντίγραφο πρακτικού συνεδριά- 
σεως της Δ. Ε. ΕΡΦ Ξηράς Ρεθύμνης που μας υποβλήθηκε 
με το αριθ. 93/1.10.2003 έγγραφο του Προέδρου της Επι¬ 
τροπής «περίτροποποιήσεωςτωνάρθρων4παρ. 1 και9του 
ισχύοντος Κανονισμού του ΚΑΦ Ξηράς Ρεθύμνης». 

6. Το αριθ. Φ3β/15444/9.9.2003 έγγραφο του Υπ. Εργα¬ 
σίας και Κοιν. Ασφαλίσεων «περί αναπροσαρμογής της 
εφ’ άπαξ αποζημίωσης και των εξόδων κηδείας των 
φορτ/των του ΚΑΦ Ξηράς Ρεθύμνου» που μας στάλθηκε 
με το 93/22.9.2004 έγγραφο του ΚΑΦ Ξηράς Ρεθύμνης. 

7. Την οικονομική δυνατότητα του ΚΑΦ Ξηράς Ρεθύ¬ 
μνου. 

8. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του Κρατικού 
Προϋπολογισμού ούτε του προϋπολογισμού του Νομι¬ 
κού Προσώπου, αποφασίζουμε: 

Τροποποιούμε την παρ. 1 του άρθρου 4 και του άρθρου 
9 του ισχύοντος κανονισμού του ΚΑΦ Ξηράς Ρεθύμνου ως 
κατωτέρω: 


Άρθρο 4 

Ποσόν εφ’ άπαξ αποζημίωσης 

2. Το ποσόν της εφ’ άπαξ αποζημίωσης, το οποίο θα κα¬ 
ταβάλλεται στους δικαιούχους, ορίζεται με ομαλές συν¬ 
θήκες του ΚΑΦ ανάλογα με τα έτη συμμετοχής στο ΚΑΦ 
ως ακολούθως: 

Για τους έχοντες ΙΟετή συμμετοχή στο ΚΑΦ 1.181,21 
Ευρώ. Το ποσό αυτό θεωρούμενο βασικό προσαυξάνεται 
κατά 135,00 Ευρώ για κάθε έτος συμμετοχής στο ΚΑΦπέ- 
ραν της 1 θετούς συμμετοχής και μέχρι συμπληρώσεως 
20ετούς συμμετοχής. Για κάθε έτος πέραν της 20ετούς 
συμμετοχής και μέχρι συμπληρώσεως 25ετούς συμμετο¬ 
χής προσαυξάνεται κατά 270,00 Ευρώ του συνολικού πο¬ 
σού της εφ’ άπαξ αποζημίωσης. Γ ια κάθε έτος πέραν της 
25ετούς συμμετοχής προσαυξάνεται κατά 438,73 Ευρώ 
του συνολικού ποσού μη δυναμένου να υπερβείτο ποσόν 
των 5.062,36 Ευρώ συνολικά. 

Κλάσμα του έτους πάνω από έξη μήνες θεωρείται πλή¬ 
ρες έτος και υπολογίζεται για την προσαύξηση όχι όμως 
και για την εδραίωση του δικαιώματος. 

Άρθρο 9 

Σε περίπτωση θανάτου φορτ/τη εφοδιασμένου με βι¬ 
βλιάριο επαγγελματικής ταυτότητας της ΕΡΦΞ ανεξάρ¬ 
τητα αν οι δικαιούχοι του δικαιούνται της εξ αιτίας θανά¬ 
του εφ’ άπαξ αποζημίωσης καταβάλλεται βοήθημα για 
έξοδα κηδείας μέχρι του ποσού των 1.438,00 Ευρώ που 
καταβάλλεται στην οικογένεια του θανόντος ή στους επι- 
μελουμένουςτην κηδεία του. 

Η ισχύς της παρούσας απόφασης αρχίζει από της δη¬ 
μοσίευσης στην Εφημερίδα της Κυβέρνησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρέθυμνο, 22 Σεπτεμβρίου 2004 

Ο Γ ενικός Γ ραμματέας Περιφέρειας 
ΣΕΡΑΦΕΙΜ ΤΣΟΚΑΣ 

-♦- 

Αριθ. 8632 (7) 

Κύρωση αναδασμού αγρ/τος Κλεισσούς έτους 1995-98 
αναθ. 2004. 

Ο ΝΟΜΑΡΧΗΣ ΕΒΡΟΥ 

Έχοντας υπόψη: 

1. Τις διατάξεις του Ν.2218/1994 «περί Νομαρχιακής 
Αυτ/σης»,όπως αυτές τροποποιήθηκαν με τις διατάξεις 
των Ν.2240/94 και 2307/1995 και κωδικοποιήθηκαν με το 
Π.Δ.30/1996. 

2. Τις διατάξεις του Ν.674/1977 άρθρο Ιδπορ.Ι. 

3. Την σχετική εισήγηση της Δ/νσης Αγροτικής Ανάπτυ¬ 
ξης Ορ/δας, αποφασίζουμε: 

Κυρούμετο νέο κτηματικό καθεστώς που διαμορφώθη¬ 
κε με τον αναδασμό το έτος 1995-98 όπως αναθεωρήθη¬ 
κε το έτος 2004 στην κτηματική περιοχή του αγρ/τος 
Κλεισσούς όπως αυτό απεικονίζεται στους συνταχθέντες 
από την Επιτροπή Αναδασμού κτηματολογικούς πίνακες 
και διαγράμματα της περιοχής αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ν. Ορεστιάδα, 6 Οκτωβρίου 2004 
Ο Νομάρχης 
ΝΙΚ. ΖΑΜΠΟΥΝΙΔΗΣ 

Αριθ. 5308 (8) 

Κύρωση Αναδασμού αγρ/τος Μηλιάς. 

Ο ΝΟΜΑΡΧΗΣ ΕΒΡΟΥ 

Έχοντας υπόψη: 

1. Τις διατάξεις του Ν.674/1977 άρθρο 15 παρ.1 «περί 
αναδασμού της γης». 

2. Τις διατάξεις του Ν.2218/1994 «περί Νομαρχιακής 
Αυτ/σης,όπως αυτές τροποποιήθηκαν με τις διατάξεις 
των Ν.2240/1994 και 2307/1995 και κωδικοποιήθηκαν με 
το Π.Δ.30/1996. 

3. Την σχετική εισήγηση της Δ/νσης Αγροτικής Ανάπτυ¬ 
ξης Ορ/δας, αποφασίζουμε: 

Κυρούμε το νέο κτηματικό καθεστώς το οποίο διαμορ¬ 
φώθηκε με τον αναδασμό το έτος 1994-2000, στην κτη¬ 
ματική περιοχή του αγρ/τος Μηλιάς, όπως αυτό απεικονί¬ 
ζεται στους συνταχθέντες από την Επιτροπή Αναδα¬ 
σμούς κτηματολογικούς πίνακες και διαγράμματα της 
περιοχής αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ορεστιάδα, 9 Ιουνίου 2004 

Ο Νομάρχης 
ΝΙΚ. ΖΑΜΠΟΥΝΙΔΗΣ 

-*- 

Αριθ. 24 (9) 

Καθιέρωση υπερωριακής απασχόλησης σε (1) έναν υπάλ¬ 
ληλο του Οργανισμού Παιδικού Σταθμού Δ. Λέρου Ν. 
Δωδεκανήσου έτους 2004. 

Ο ΠΡΟΕΔΡΟΣ ΠΑΙΔΙΚΟΥ ΣΤΑΘΜΟΥ ΔΗΜΟΥ ΛΕΡΟΥ 

Έχοντας υπόψη: 

1. Τις διατάξεις του άρθρου 114 παρ. γ' και δ'του Π.Δ. 
410/1995 σχετικά με τις αρμοδιότητες Δημάρχου - Προέ¬ 
δρου Δ.Σ. του Ν.Π.Δ.Δ. 


2. Τις διατάξεις του άρθρου 16 του Ν.3205/2003 (ΦΕΚ 
297/Α'). 

3. Την αριθμ. 2/37190/0026/21.6.2001 απόφαση του 
Υπουργού Οικονομικών σχετικά με τον καθορισμό δικαιο- 
λογητικών πληρωμής αποζημίωσης για υπερωριακή ερ¬ 
γασία υπαλλήλων Δημοσίου, ΝΠΔΔ και ΟΤΑ. 

4. Τις διατάξεις του άρθρου 109 παρ.1 Ν. 1188/1981. 

5. Τιςδιατάξειςτου άρθρου 12παρ. 10του Ν.2503/1997 
σχετικά με την καθιέρωση υπερωριών στους ΟΤΑ και 
Ν.Π.Δ.Δ. αυτών. 

6. Το γεγονός ότι στον Οργανισμό Παιδικού Σταθμού 
Δήμου Λέρου δεν υπάρχει υπάλληλος για να ασχοληθεί 
με την διαχείριση του Οργανισμού. 

7. Το γεγονός ότι στον Προϋπολογισμό του 2004 έχει 
εγγράφει πίστωση στον Κ.Α. 113.1 για αποζημίωση υπε- 
ρωριακής εργασίας 1,000,00€ , αποφασίζει: 

Και εγκρίνει υπερωριακή απογευματινή εργασία για το 
έτος 2004 μέχρι την 22η ώρα για ένα (1) υπάλληλο 180 
ώρες συνολικά. 

Οι ανωτέρω ώρες εγκρίνονται διότι απαιτείται υπερω- 
ριακή απασχόληση για την διαχείριση του Οργανισμού. 

Οι ανωτέρω ώρες υπερωριακής εργασίας δεν μπορεί να 
υπερβαίνουν τις εξήντα (60) ανά υπάλληλο μηνιαίως. 

Ο αριθμός των υπαλλήλων και των ωρών, καθορίζεται 
στα όρια των πιστώσεων του προϋπολογισμού με την πα¬ 
ρούσα, μη επιτρεπόμενης σε καμία περίπτωση της, αύξη¬ 
σης των πιστώσεων αυτών με οποιοδήποτε τρόπο στη 
διάρκεια του έτους. 

Η απόφαση αυτή έχει αναδρομική ισχύ, ένα μήνα από 
την δημοσίευση της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λέρος, 30 Αυγούστου 2004 

Ο Πρόεδρος 
ΤΙΜΟΘΕΟΣ ΚΩΤΤΑΚΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΙΙρ: νννννν.θΐ.91· - θ-γπηΜ: ννθβηΐ35ΐθΓ @ 6ΐ.ς)Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ - Διοικητήριο 
ΚΟΜΟΤΗΝΗ - Δημοκρατίας 1 


( 2310 ) 423 956 
( 210 ) 413 5228 
( 2610 ) 638 109 
( 2610 ) 638 110 
( 26510 ) 87215 
( 25310 ) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ - Πλ.Κωνσταντινουπόλεως 


( 2410 ) 597449 
( 26610 ) 89127 
( 26610 ) 89105 
( 2810 ) 396 409 
( 22510 ) 46 888 
( 22510 ) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θιιιό, προσαυξανόμενη κατά 0,20 θογο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 

Σε μορφή ΟΟ: 


Τεύχος 


Περίοδος 


Ευκο 


Τεύχος 


Περίοδος ΕυΠΟ 


Α' 

Ετήσιο 

150 

Α 

3μηνιαίο 

40 

Α' 

Μηνιαίο 

15 

Β’ 

Ετήσιο 

300 

Β' 

3μηνιαίο 

80 

Β' 

Μηνιαίο 

30 

Γ 

Ετήσιο 

50 

Δ' 

Ετήσιο 

220 

Δ' 

3μηνιαίο 

60 


Αναπτυξιακών Πράξεων Ετήσιο 50 

Ν.Π.Δ.Δ. Ετήσιο 50 

Παράρτημα Ετήσιο 50 

Εμπορικής και Βιομηχανικής Ιδιοκτησίας Ετήσιο 100 

Ανωτάτου Ειδικού Δικαστηρίου Ετήσιο 5 

Διακηρύξεων Δημοσίων Συμβάσεων Ετήσιο 200 

Διακηρύξεων Δημοσίων Συμβάσεων Εβδομαδιαίο 5 

Α.Ε. & Ε.Π.Ε Μηνιαίο 100 


Η τιμή πώλησης μεμονωμένων Φ.Ε.Κ. ειδικού ενδιαφέροντος σε μορφή οά-τοπι και μέχρι 100 σελίδες σε 5 θυπο προσαυξανόμενη 
κατά 1 θυτο ανά 50 σελίδες. 

Η τιμή πώλησης σε μορφή οά- τόπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 

Τα παραπάνω οά-τοπι διατίθονται ύστερα από σχετική παραγγελία και αφορούν Φ.Ε.Κ. που έχουν δημοσιευθεί μετά από το έτος 1994. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ. : τηλεφωνικά : 210-9472555, ίεχ :210- 9472556 ίπίθπιβΐ: ΙιΗρ://νννννν.θ1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙηΙβΓΠθί 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10 € 

ΔΩΡΕΑΝ 

2.250 € 

645 € 

225 € 

95 € 

- 

450 € 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 

Για την παροχή δικαιώματος ηλεκτρονικής πρόσβασης σε Φ.Ε.Κ. προηγούμενων ετών, η τιμή προσαυξάνεται πέραν του ποσού της 
ετήσιας συνδρομής έτους 2004, κατά 25 θυτο ανά έτος παλαιότητας και ανά τεύχος. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5%του ποσού της συνδρομής) στον κωδικό αριθμό εσόδων ΚΑΕ 3512) ,Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

" Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίθΓηβί, με την καταβολή των αντίστοιχων 
ποσών συνδρομής καιΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

" Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

" Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


































